పొటాషియం బ్రోమైడ్

పొటాషియం బ్రోమైడ్ అనునది ఒక రసాయన సమ్మేళనం.ఇదిఒక అకర్బన రసాయన సమ్మేళం.

భౌతిక లక్షణాలు
ఇది ఒక ఘన లవణ పదార్థం.ప్రామాణిక పరిస్థితులలో తెల్లని స్పటిక రూపంలో ఉండును. దీని యొక్క రసాయనిక సంకేతము KBr.పొటాషియం బ్రోమైడ్ యొక్క అణుబారం119.0023గ్రాం/మోల్ దీని యొక్కసాంద్రత 2.74గ్రాములు/సెం.మీ3.వక్రిభవన సూచిక 1.559.ఇది వాసన,రంగు లేని సమ్మేళనపదార్ధం.ద్రవీభవన ఉష్ణోగ్రత734°C.భాష్పి భవన/మరుగు ఉష్ణోగ్రత 1,435°C.నీటిలో సులభంగా కరుగు లక్షణాన్నికలిగి యున్నది.25°Cవద్ద నీటిలో ద్రావణియత 67.8గ్రాములు/100 మీ.లీ.కు.100°C వద్ద 102గ్రాములు/ 100మి.లీటర్లలలోకరుగును. సజల ద్రవంగా ఉన్నప్పుడు తియ్యటి రుచికల్గి ఉండును. ద్రవం యొక్క గాఢత పెరిగిన చేదు రుచి వచ్చును.ద్రవంలో పొటాషియం బ్రోమైడ్ గాఢత మరింత పెరిగిన ఉప్పు రుచిని కలిగి ఉండును.గాఢత పెరిగేకొలది పొటాషియం బ్రోమైడ్ యొక్క రుచిలో తేడాలు రావటానికి కారణం, ద్రావణం లోని పొటాషియం అయానుల గాఢత కుడా పెరగటం వలన.

రసాయనిక ధర్మాలు
పొటాషియం బ్రోమైడు ఒక క్లిష్టమైన స్వాభావమున్న అయానిక్ లవణం. సజలద్రవాలలో,pH7 వద్ద పొటాషియం బ్రోమైడ్ పూర్తిగా వియోగం చెందుతుంది.ఈ విధమైన వియోగం బ్రోమైడ్ అయానుల లభ్యతకు ములవనరుగా పనిచేయును.ముఖ్యంగా ఈ రసాయన వియోగం వలన పోటోగ్రాఫిక్ ఫిల్ములలో ఉపయోగించు సిల్వరు బ్రోమైడ్ ఉత్పత్తికి కీలకమైనది.
KBr(aq) + AgNO3(aq) → AgBr(s) + KNO3(aq)

తయారు చెయ్యుట
సాధారణ సంప్రదాయ పద్ధతి అయినచో,పొటాషియం కార్బోనేట్‌ను ఫెర్రస్ బ్రోమైడ్‌తోరసాయనిక చర్య కావించడం వలన పొటాషియం బ్రోమైడ్‌ను ఉత్పత్తి చెయ్యుదురు.ఈ రసాయన చర్యలో ఉపయోగించు ఫెర్రస్ బ్రోమైడు ను ,నీటిలో ఉంచిన వ్యర్థఇనుముకు అధిక మొత్తంలో బ్రోమైడుతో శోషింపచెయ్యడం ద్వారా ఉత్పత్తి చెయ్యుదురు. 
4 K2CO3 + Fe3Br8 → 8 KBr + Fe3O4 + 4 CO2

ఉపయోగాలు 
పొటాషియం బ్రోమైడ్ ను విసృతం గా మూర్చ రోగ నివారణ(anticonvulsant)చికిత్సలో వాడెదరు.అలాగే కలతను,నొప్పిని పోగొట్టేడు మందుగా, నిద్రపట్టేతట్లు చెయ్యు మందులలో ఉపయోగిస్తారు.పశువైద్యంలో కుక్కలమూర్చ రోగ నివారణలో పొటాషియం బ్రోమైడ్ ను ఉపయోగిస్తారు .పొటాషియం బ్రోమైడ్‌ జీర్ణవ్యవస్థ యొక్క జీవపొరల పై  మీద ప్రభావం చూపించడం వలన తలతిప్పడం,వాంతులు రావటం వంటి లక్షణాలు ఏర్పడును.

ఇవికూడ చూడండి
పొటాషియం
బ్రోమిన్

మూలాలు

రసాయన సమ్మేళనాలు
అకర్బన సమ్మేళనాలు
పొటాషియం సమ్మేళనాలు